LidanRubinov/Halacha-QA huggingface dataset:
שאלה: אאוכל שבושל בשבת: האם מותר לאכול בשבת אוכל שבושל בשבת ע"י אדם שאינו יהודי?
תשובה: באופן בסיסי מלאכה אשר נכרי עושה בשבת עבור יהודי, אסור ליהודי להנות ממנה עד זמן מסוים לאחר צאת השבת ("בכדי שיעשו"   הזמן הנצרך עבור המלאכה). ישנם מספר יוצאי דופן, כגון: חולי, הפסד מרובה, צורך רבים וכדומה בהם סומכים על הנאה ממלאכת גוי. כנ"ל גם מלאכה שאינה בגוף הדבר כגון: כיבוי וכן מלאכה היכולה להתבצע בהיתר בשבת והגוי מחליט על דעתו לעשותה באיסור. אשר על כן, אסור להנות מאוכל שבושל ע"י נכרי בשבת, אלא אם כן מדובר בחולה שעבורו בושל האוכל, אפילו אם הוא חולה שאין בו סכנה. בעיה נוספת הקיימת לאכול את האוכל גם בימי החול הינה "בישולי עכו"ם", כלומר: אסור לאכול תבשיל שבושל ע"י גוי ואינו ראוי לאכילה חי, אלא אם כן היהודי היה שותף בתהליך הבשול דבר שבוודאי לא יכול להתבצע בשבת. למותר לציין שאוכל שהוכן ע"י יהודי אסור בשבת. עיין עוד בשלחן ערוך אורח חיים, שי"ח סעיפים א-ב ובפרשנים שם. רונן (התשובה ניתנה מהרב רונן נויבירט) רבני ורבניות בית הלל עונים לשו"ת גם בפייסבוק
שאלה: אאזכרה בשנה מעוברת: בשנה מעוברת כמו השנה הבעל"ט, מתי אומרים קדיש ומתי עושים אזכרה למי שנפטר לפני כמה שנים באדר רגיל?
תשובה: לך, אדר שני הוא במקום אדר רגיל ולכן הדרך הנכונה היא לעשות כל דבר כולל בר מצווה וכד  באדר שני. אלא שהרמ"א הפוסק למנהגי האשכנזים כותב "העיקר להתענות באדר ראשון אע"פ שיש חולקים". לכן רוב האשכנזים נוהגים באדר ראשון ובני שאר העדות נוהגים באדר שני. ואם אפשר יש מהאשכנזים הלומדים תורה ואומרים קדיש באותו תאריך גם באדר שני דוד לוי לבירור נוסף 098987548
שאלה: ככשרות עלים: בע"ה קנינו פטרוזיליה של חברת שופרסל ללא פיקוח בנושא חרקים, האם אפשר לשטוף אותה היטב בסבון סטרילי, לבדוק באור השמש?
תשובה: כן ובתנאי שאתה יודע לבדוק ומכיר את כל עשרת סוגי החרקים שיכולים להימצא על או בתוך העלים.
שאלה: טטלטול בשבת: הרב האם עקירה מרשות הרבים והנחה ברשות הרבים (מבלי לעבור ברשות היחיד כמובן) מותרת בשת? לדוגמא: מצאתי חפץ בדרך מבית הכנסת (כמובן שאינו מוקצה בשבת) האם מותר לי להרימו ולהניחו ליד ביתי ברשות הרבים? האם זה נחשב טלטול בשבת? או האם מותר להשאיר חפץ מראש לפני שבת ברשות הרבים ולהשתמש בו ברשות הרבים ולהשאירו ברשות הרבים? וחודש טוב אבי
תשובה: מלאכת הוצאה כוללת גם איסור של טלטול של כל חפץ מעבר ל4 אמות ברשות הרבים או כרמלית. לכן אם אין ערוב לאותו ישוב שהופך את כל הישוב לרשות היחיד אחת, אסור לעשות את מה ששאלת.
שאלה: דדעת הארגון על   ארץ נהדרת  : רציתי לדעת האם יש לארגון מה לומר על תכניות בידור כדוגמת ארץ נהדרת? בעבר היו מי שנטו לאסור את הצפייה בתכנית. רציתי לשאול משתי בחינות: א. גם אם נאמר שיש ערך לתכניות סאטירה בטלוויזיה, לכאורה יש מקום לחלק בין תכניות שהן סאטירה נטו, לכאלו שעוסקות בחיקויים של מראה והתנהגות חיצונית, ומשום כך נוטות בעיקר לחיקויים והרבה פחות לעסוק בתוכן. ב. כאש מדובר בהרבה מאוד חיקוי חיצוני, יש נטייה לטפל בדמויות לא ציבוריות - גיבורי תרבות למשל. האם גם בהם יש מקום להתנגח בעזרת סאטירה?
תשובה: כמעט בכל תכנית בידור יש חשש של קבלת לשון הרע על נגזרותיו. אין שום הצדקה להתבדח על חשבון האחר קל וחומר להקצין תכונות מסוימות בז נר הסאטירי.באיסורי לשון הרע קיים מעמד דומה למקבל ולמשמיע. אין דרך לדעת מראש באף אחת מן התוכניות מה עלול לצוץ פתאום, אם כי יש מהן מועדות יותר בשל אופיין הידוע מראש. (התשובה ניתנה מהרב ד"ר גבריאל חזות) רבני ורבניות בית הלל עונים לשו"ת גם בפייסבוק
שאלה: ררשת לברירת אורז וסולת: לא הבנתי מה מועילה הרשת. למה לא לשטוח את האורז שאר הגברים הנבררים על מצע כתום ישירות. האם הרשת מסננת חרקים כלשהם?.
תשובה: תועלת הניפוי : 1. לפעמים יש חרקים מאד קטנים שקשה לזהות אותם בלי ניפוי. 2. האורז נקי מכל הלכלוכים הקטנים המעכבים את מהירות הבדיקה. עיין במצגת על ברירת אורז
שאלה: אאבקת אפיה: הרב. אני משתדל לאכול רק מההכשרים העדה החרדית והרב לנדא. יש לי אבקת אפיה של הרבנות מטה אשר(שופרסל) א. אבקת אפיה צריכה הכשר טוב. ב. האם כדאי לי להשתמש במוצר זה?
תשובה: יש כמה מוצרים שמשתמשים בהם לאפי-ה, אבקת אפי-ה היא עירבוב של חומרים כימיים בלבד לוכן לא אמור להיות בו בעי-ה, למרות זאת משפר אפי-ה יכול להכיל חומרים שצריכים השגחה יותר מהודרת
שאלה: טטלטול מוקצה בשבת: האם מותר לפתוח דלת של מקרר בשבת, כאשר יש במדף שבתוכה ביצים לא מבושלת (שהן מוקצה)? האם יש חשש לטלטול מוקצה או שזה מותר?
תשובה: יש על הדלת עוד כמה דברים שאינם מוקצה ולכן אין בעיה, שהרי בסיס לדבר האסור והמותר, מותר לטלטלו בשבת.
שאלה: קקיבוץ דורות: הקיבוץ מייצר קוביות פטרוזיליה, כוסברה ועוד. האם הם נקיים מחרקים?
תשובה: הכל כפי מה שכתוב על האריזה.
שאלה: פפירוש לפסוק: מה פירוש הפסוק מי כמכה באלים ה? מה יש עוד אלים?
תשובה: עיין רמב"ן ואבן עזרא לפסוק
שאלה: ששאלה בקשר ליהדות: הייתי בבית העלמין יחד עם חברים. ביציאה לא שטפנו ידיים בכלל, ואחר כך נגענו בפלאפון, באוכל ועוד. חברות שלי לא הכניסו את הבגדים לכביסה, אני הכנסתי. מאז יש לי חשש שאי שטיפת הידיים תגרום למשהו, האם יש סיבה? כי ידוע לי שחובה לשטוף ידים לאחר בית עלמין מה שאנחנו לא עשינו, ואז נגענו בדברים רגילים. מה אמור לקרות? ודבר שני, הפלאפוו או הבגדים (הפלאפון שמש כמצלמה בבית העלמין והבגדים לא כובסו) האם הפלאפון והבגדים, לאחר שמשהו אחר נוגע בהם, שלא היה בבית העלמין (אף הפלאפון והבגדים היו) נחשב לטמא? כי למעשה הוא נגע במשהו שהיה בבית העלמין. אודה על תשובתך, זוהי שאלה שמטרידה אותי זמן מה.
תשובה: קשה להבין את ההתנהגות שלכם: א. לשם מה ללכת לבית קברות? זה לא מקום להסתובב בו. ב. מדוע תחילה לזלזל בנטילת ידים ואחר כך לדאוג שלא נטלת. מכל מקום התשובה לשאלה שלך: הטומאה היא רק על הידיים (לכן צריך ליטול ידיים) הטומאה הזאת לא עוברת לדברים אחרים. אם שוכחים ליטול ידיים ביציאה מבית הקברות, נוטלים ידיים מיד כשנזכרים. אם את רוצה שיהיה לך תיקון מלא - תבטיחי שדבר כזה יותר לא יחזור.
שאלה: דדין גנבה ופשיעה: אני לומד במכינה דתית לפני צבא,ושאנחנו יוצאים פעם בשבועיים ביום חמישי הביתה חבר שלי השאיר את הפלאפון בדירה.חזרנו ביום ראשון והוא גילה שהפלאפון נגנב.הוא הלך למנהל והתשובה של המנהל הייתה שהמכינה לא אחראית על גניבות(אף פעם לא הודיעו לנו את זה). לאחר בירורים גילנו גם שהם לא נועלים את הדלתות שאנחנו הולכים.לדברי המנהל הם לא אחראים גם לנעול את הדלתות למרות שביקשתי בעבר מהמדריך שלנו שיביא לי מפתח בגלל שאני חושש שיגנבו לי ציוד והוא אמר שהוא לא מוכן והוא אחראי לנעול שאנחנו הולכים. לטענתו הוא התחייב לנעול אבל לא מתי אז הוא מגיע מתי שנוח לו אפילו לפעמים בימי שישי לפני שבת. מה הדין האם הוא חייב בפשיעה רשלנות? והאם אני יכול לחייב מוסד כמו מכינה לנעול לי את החדר שאני הולך או לפחות להביא לי מפתח לנעול בעצמי?.
תשובה: וברכת ד  מכיוון שזו שאלה בחו"מ ויש שני צדדים, על כן אי אפשר לפסוק לפי צד אחד ושמיעתו ללא הצד השני. אני מציע שתיגשו לדין תורה ושם יפסקו בעניין המכשיר. לגבי השאלה האם אתה יכול לחייב את המכינה לנעול או לתת לך מפתח, כידוע אתה שוכר חדר בישיבה על דעת התנאים של בעל הבית, ועל כן אם בעל הבית מודיע שהוא נותן לך רק מקום לינה ולא יותר, על דעת כן אתה בא ללמוד שם, אלו התנאים שלו, ואתה מסכים. אם אינך מסכים אתה יכול לחפש מקום אחר. אין זה שונה מכל תנאי אחר שבממון בין שני שותפים, שכל תנאי שבממון תנאו קיים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ססוכר ענבים - גלוקוזה: עלי לבצע בדיקת העמסת סוכר (בדיקה סטנדרטית בהריון) ולשם כך יש לשתות 50 גרם סוכר ענבים (גלוקוזה) מומס. ביררתי בקופ"ח ואין הכשר על הסוכר הזה. האם אפשר לשתות אותו בלי הכשר? בקופה אצלנו הסוכר הוא של חברת פלוריש שראיתי שבאופן כללי יש לה הכשר על הרבה מהמוצרים, אבל על הגלוקוז ספציפית לא ראיתי מידע. חיה
תשובה: לא אמור להיות בעי-ה בסוכר ענבים בארץ כשהוא כמו שאת כותבת, גלוקוזה שזה חומר שלא צריך הכשר לימות השנה, ורק לפסח צריך הכשר מיוחד.
שאלה: אאח בבי"ח: השאלה היא על פרנסה ועל עבודה. אומרים לי שנורא מתאים לי כל עניין הסיעוד והרפואה ואני אכן אוהב את זה וכן רוצה ללכת לכיוון של ללמוד סיעוד (אני בלי קשר מרבה להיות בבי"ח כל כמה שנים עקב זיהום - בעיה מולדת) אז אני ראיתי כבר מגיל קטן את העבודה של האחיות אחים וזה דיי קורץ לי (ואני דיי מקנא בהן כשאני מאושפז). השאלה היא האם יש היתר ללמוד את זה ( לעבוד בזה) כי אני כהן (ויש בעיה עם מתים)?
תשובה: ודאי שמותר ללמוד זאת. לגבי מתים- לא בכל סוג של עבודת סיעוד מצויים מתים. למשל אח במרפאה. כשתגיע לעבוד תתייעץ עם רב בית החולים ספציפית לגבי הבעייתיות במקום שתעבוד. יתכן שיכוון אותך למחלוקות ששם המיתה לא שכיחה ושהן במבנה שאינו עם המבנה עם המחלקות שיש איתן בעיה.
שאלה: חחשש: הרב. אני תלמיד בכיתה ט בן14 ולצערי שמעתי עלההרבה מקרים של צעירים בגילי ויותר קטנים ממני שנופלים בהוצאת זרע לבטלה, אבל מה שמלחיץ אותי זה שאין לי בכלל רצון להוציא זרע אז האם אני צריך לחשוש מכך כי הבנתי שזה טיפה מוזר?
תשובה: וברכת ד  אין לך מה לחוש, הכל טבעי והכל נורמלי. התחזק תמיד בעבודת ד. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: קקריאת שמע: רציתי לשאול- מהי הסיבה שמכסים את העיניים בקריאת שמע?
תשובה: וברכת ד  שלא תהיה הסחת דעת. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ננסיעה לאילת לעיר רחובות ביום ששי אחר הצהריים: ביום ששי בשעה 15:00 יוצא אוטובוס מאילת לעיר רחובות,האוטובוס מגיע לרחובות בשעה 20:01 ככה שבכל השנה האוטובוס מגיע בשבת וזה אסור,האוטובוס מגיע לגדרה בשעה 19:46 ובשעון קיץ זה יוצא 5 דקות לפני השקיעה ולכן אני רוצה לדעת: 1)האם מותר לנסוע באוטבוס שיוצא ב 15:00 מאילת לרחובות,לרדת בגדרה ב 19:46 בזמן שהשקיעה ב 19:51 וללכת לרחובות מגדרה ברגל? 2)האם בתשובה לשאלה 1 יש הבדל בין אשכנזים לספרדים ובין אשכנזים לאשכנזים חסידיים? אשמח לקבל תשובות מכבוד הרב,אני סתם מתעניין במקרה הזה ושיהיה לכבוד הרב לילה טוב
תשובה: לדעתי, הדבר אסור מלכתחילה בשל העובדה שיש סיכון גדול מידי שיהיה חילול שבת, עיכוב באוטובוס וכדו.
שאלה: חחבר בגיל צעיר: היה לי חבר בקיץ במשך חודש וחצי בערך ונפרדנו כי הרגשתי שהוא לא לעניין. כל העניין של שמירת נגיעה הייתה קשה לו מידי ואני שמרתי נגיעה לגמרי אז החלטתי לגמור עם זה. רציתי לשאול אם יש בעיה בקשר שהיה בנינו אם שמרנו נגיעה לגמרי?
תשובה: וברכת ד  באופן כללי חבר שייך רק לקראת זוגיות וכוונות רציניות, סתם חבר אין לזה תועלת, ויש גם הרבה חששות הלכתיים, על כן משעה שתגיעי לשלב של חפושי חתן, תוכלי לצאת ובודאי שיש לשמור נגיעה. חזקי ואמצי בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: קקניית דברים2: התכוונתי לזה פשוט כמשמעו, האם אסור לבנות לקנות דברים?
תשובה: מותר לבנות לקנות דברים
שאלה: ככשרות טוסטר: הרב! בטעות, הכנתי מאכל בשרי בטוסטר חלבי. הפלטות בטוסטר אינן ניתנות לפירוק (אולי כן, אך לא בפשטות, וייתכן שהמכשיר ייהרס). האם ישנה דרך בכל זאת להשתמש בטוסטר - לנקות אותו ולהכשיר בצורה מסויימת או שעליי לזרוק אותו?
תשובה: התשובה לשאלתך תלויה במספר גורמים: א. האם הבשר חומם ישירות על הפלטה, או שהיה משהו באמצע (כריך וכדומה). ב. האם כאשר מחממים את הטוסטר הוא מתלבן (חום רב, עד שמאדים). הבעיה היא, שדבר שמתחמם ישירות על תבנית ללא מים, צריך ליבון חמור להכשרתו. לכן, אם הבשר לא נגע ישירות בפלטות   קל יותר להכשיר כמו שאבאר. בכל מקרה, אם ישנה אפשרות ללבן את הטוסטר, אזי צריך לנקות אותו היטב עם חומרי ניקיון, ואז להפעילו בלי אוכל, עד שהפלטות יהיו אדומות. אחרי 24 שעות, ניתן יהיה להשתמש שוב לצורך מאכלים חלביים.
שאלה: ההדרכה: אני בן 24 והתחלתי להתחזק בשנה האחרונה.אני עובד מ10:30 עד 19:00.אני רוצה לדעת איך ללמוד ומה ללמוד מההתחלה (כדי לבנות לעצמי יסודות) ואיך לפתח לעצמי שיטת לימוד.וכמובן איך אני מחלק את הלימוד בשעות שאני לא בעבודה. על זמנך היקר:)
תשובה: הלכה-ממליץ על הספר פניני הלכה אם יש עוד זמן-ללמוד משניות להתחיל במסכתות קלות מסדר מועד עמו תענית ומגילה
שאלה: ששחרית: מה עדיף, ללכת לחזק מניין בבית כנסת שלא בכל יום יש 10 אנשים ולפעמים מתפללים יחיד, וגם אם יש מניין לפעמים מתפללים בלי חזרת הש ץ בגלל שיש רק 10, או ללכת לבית כנסת שבו יש מניין בטוח כל יום? מראש ושבוע טוב.
תשובה: לך לפי שאלתך יש שני חסרונות במנין המצומצם 1. לא תמיד אתה מתפלל במנין 2. אינך שומע חזרת הש"ץ קשה ולא ניתן לענות בלי להכיר את המציאות. את השאלה צריך להפנות לרב המקום שמכיר את שני בתי הכנסת אולי לא צריך לעודד את המשך הפעילות בבית הכנסת המצומצם? האם הוא פועל 70 שנה או כמה חודשים מה מצבם הבריאותי של המתפללים, מה הקשר שלך לכל אחד מבתי הכנסת הללו (לדוגמא אם זה בית הכנסת של הישוב שלך והשני בישוב השכן - מחויבותך לישוב שלך גדולה הרבה יותר, וכן אם זה בית כנסת בו אתה גדלתה - אולי אתה מחויב לזקני המקום המתמעטים וכד ) אם אין רב למקום אתה יכול להתקשר אלי הביתה ולהסביר לי את הדברים בפירוט ואשתדל לעזור לך ותזכה למצוות דוד לוי 098987548
שאלה: בבורר: האם מותר להשתמש במסננת משי לסינון עלי נענע וכדומה בשבת לשם הכנת תה.
תשובה: יש בעניין זה דעות שונות. עמדתי: יש לחלק בין מסננת שהיא חלק מהכלי בו מגישים את התה ושהמים החמים מצויים שם, ובין מסננת "עצמאית". אם זו מסננת עצמאית - הדבר אסור מדיני בורר, כי אף שמדובר באוכל מתוך פסולת ובסינון לשימוש מיידי, המרכיב השלישי המתיר חסר, כיוון שמדובר בכלי המיועד לסינון. לעומת זאת, כאשר מודבקת מסננת כזו לפיית הקומקום - זהו אינו כלי המיוחד לסינון, אלא אחד המרכיבים למזיגה רגילה, ועל כן אני נוטה לדעת המתירים, ובראשם החזון אי"ש (נג).
שאלה: ססל התרופות: דיוני סל התרופות חסויים ובכל זאת היינו שמחים לשמוע את דעת הרב על ההחלטות שהתקבלו באופן כללי. לי באופן אישי יש שאלה, האם ראוי להשתמש בכסף שנלקח בכפייה מאזרחים ישרים כדי לממן טיפולים במחלות שנגרמו עקב עישון? כלומר, אין לי ספק שארגון צדקה שהכספים באים אליו מתוך רצונם הטוב של התורמים ראוי שיעזור לכל מי שנמצאים בצרה גם אם הם הביאו זאת על עצמם. השאלה היא האם ראוי לכפות על הציבור לתמוך באותם באנשים?
תשובה: יישר כוח על השאלות החשובות. א. דיוני סל התרופות, לפחות בתקופה בה אני הייתי חבר בוועדת הסל, אינם חסויים. התקשורת מוזמנת לכל הדיונים. מה שחסוי הוא "מי אמר מה", כלומר: כל הדיווחים עוסקים בדעות השונות שנאמרו שם, אך כדי שיהיה דיון חופשי לחלוטין   התקשורת המוזמנת מנועה משיוך דעה מסוימת לאדם מסוים. ב. לא עקבתי אחר כל דיוני הסל, ועל כן מה שאני כותב הוא בעל משמעות נמוכה יחסית. ג. השאלה האם יש להכניס לסל תרופות למחלות שבני אדם אחראיים להם, או לפחות לגבות מהם השתתפות עצמית יותר גדולה היא נושא שנתון במחלוקת אתית גדולה מאוד. אני עומד להרצות על כך ב ב  באדר ב ( וחלק מהדברים יופיעו גם במאמר העומד להתפרסם במאמר העתיד לצאת לאור בקרוב על ידי המכון הישראלי לדמוקרטיה.
שאלה: ממכירת ספר תורה: הרב למדנו בכיתה בשיעור גמרא שמותר למכור ספר תורה רק בשביל חתונה ולימוד תורה ורצינו לשאול האם מותר למכור ספר תורה גם למטרות צדקה או פיקוח נפש כמו ניתוח יקר דביר ויואב ח 2 דרך אבות אפרת
תשובה: לדביר ויואב, יישר כוח על הלימוד שלכם. שאלתם שאלה כפולה - לצדקה או פיקוח נפש - ונראה שיש להבחין בין שני המצבים. לפיקוח נפש - בוודאי שמותר למכור ספר תורה, כי בוודאי למדתם שמותר למכור ספר תורה לצורך פדיון שבויים (רמ"א שו"ע יו"ד רע), וזה חלק מדיני פיקוח נפש. לעומת זאת, לצדקה לא מוכרים ספר תורה.
שאלה: רריצת בוקר: הרב, במושב שאני גר יש תפילה ב06:00 בבוקר ואני צריך לצאת לעבודה הכי מאוחר בשעה 07:00 אני כבר מזמן רוצה להתחיל לרוץ בעיקר כדי לרדת במשקל ולחיות יותר בריא. אחרי שאני מגיע הביתה אני עוזר לאשתי עם הילדים ועבודות, משכיב את הילדים ואוכל ארוחת ערב עם אשתי. האם לדעתך אני יכול לרוץ בבוקר לפני התפילה? מראש
תשובה: לא ראוי כל כך לעסוק בענייניך לפני התפילה, אבל בשביל להתפלל במניין נראה לענ"ד שאתה יכול לרוץ לפני התפילה. כדאי שלפני הריצה תאמר את "ברכות השחר".
שאלה: בבגידה: כבוד הרב, אני צריכה לשאול שאלה שמציקה לי מאוד, הנני רווקה, בת 23. בן זוגי בשנתיים האחרונות הנמצא בכלא. התראנו לפני שנה, מאז אני מחכה לו, והקשר הוא טלפוני בלבד. לפני כמה חודשים מעדתי ובגדתי בו עם גבר אחר רווק. אני מלאת חרטה אני מרגישה שכשהוא יחזור הוא יפצה אותי על הסבל וייתן לי את עולמו אך זה לא מגיע לי. הקשר בניינו התחזק מאוד רק לאחרונה וסביר להניח שבאותה תקופה לא חשתי אהבה עצומה כלפיו כמו היום. זה גבר עם עקרונות רבים ואם אספר לו על כך הוא לעולם לא יסלח ויזרוק אותי בהשפלה כה רבה שעדיף שאשתוק. אני נמצאת במצב שאם אספר אולי אתנקה אבל אני יאבד את הגבר שאיתו אני רוצה להתחתן, ואם אשתוק מצפוני יאכל אותי כמו בכל לילה עכשיו. יש על זה כפרה? אני נשבעתי שלעולם לא אבגוד בו בין אם בנישואין ובין אם ברווקות ואני מצטערת על כך מאוד אבל המצפון הורג אותי!!!!!! הוא צריך לחזור בעוד כ4 חודשים, ואני חייבת עזרה. יש סליחה על מה שעשיתי?
תשובה: לפי התורה אין שום משמעות לקשר ביניכם מפני שלא התחתנתם כדת משה וישראל. כרגע אתם סתם חברים - זה הכל. רק אחרי שתתחתנו את תהיי במעמד של  אשת איש  וכל קשר עם גבר אחר יהיה מעשה שחייבים עליו מיתה. אבל אולי בכלל לא נכון להתחתן עם עבריין. יכול להיות שלאחר שתתחתנו הוא שוב יסתבך עם החוק ושוב יהיה בכלא - את יכולה להיות עד אז אמא עם כמה ילדים. האם לא נכון יותר להתחתן עם אדם שאיננו מסתבך עם החוק?
שאלה: פפגם הברית: איך אני עושה תיקון לפגם הברית? איזה תפילות ללמוד משהו כל מה שצריך
תשובה: אשריך שאתה רוצה לחזור בתשובה. תמיד תזכור שכל השערים פתוחים בפני מי שרוצה לשוב בתשובה. אוכל לתת עצות שונות אך ראיתי שרבים הקדימו אותי. עיין בקישורים הבאים, בתפילה שה  יהיה בעזרך, בהצלחה רבה, הלל ויש עוד רבים, בהצלחה רבה
שאלה: פפדיון הבן: בני הבכור נולד בי טבת, 13 12 - יום חמישי בלילה הבנו שאנחנו צריכים לעשות פדיון ביום ראשון, 12 01 י"א שבט. אנחנו גרים בחיפה, ואם נקיים את הפדיון ביום ראשון, זה יהיה עם חברים בלבד ובלי בני משפחה שכן המשפחות שלנו גרות רחוק ואין להן אפשרות להגיע. השאלה היא כזו - האם ניתן לדחות את הטקס ליום חמישי 16 01, ט"ו בשבט - דחייה של ארבעה ימים, או שאם יש לנו כהן ומניין אז חייבים לקיים את הטקס במועד? אנו משפחה שומרת מצוות וחשוב לנו לקיים את הטקס במועדו, ומנגד חשוב לנו גם לקיים אותו בחברת המשפחה. ושבוע טוב! הדר
תשובה: פדיון הבן חייב להיות ביום הקבוע - לא דוחים. מזל טוב!
שאלה: קקורנית (תימין) וסרפד: ברצוני לשאול: האם ניתן להכשיר קורנית וסרפד באמצעים ביתיים (או שאין צורך בהכשרתם כלל), מאחר שהם אינם מגודלים בגידול מפוקח ללא חרקים? יש צורך בהכשרה מיוחדת?
תשובה: יש אפשרות נוספת. ליבש את העלים במשך שנה בכלי סגור הרמטי. כפי שמובא בשו"ע יור"ד ס  פ"ד סעיף ח כל מיני פירות שדרכן להתליע כשהם מחוברים, לא יאכל עד שיבדוק הפרי מתוכו שמא יש בו תולעת. ואם שהה הפרי אחר שנעקר י"ב חדש, אוכל בלא בדיקה. שכל בריה שאין בה עצם, אינו מתקיים י"ב חדש. ומכל מקום צריך לבדקן, להשליך התולעים הנמצאים ביניהם בחוץ, או על גבי הפרי. ואף לאחר שישליך הנמצאים בחוץ, יש לחוש שמא כשיתנם במים בתוך הקדירה, יצאו לחוץ וירחשו (תרגום השרץ השורץ: רחשא דרחיש) במים, או בדופני הקדרה, או על גבי הפרי. הלכך הבא לבשל לאחר י"ב חדש פירות שהתליעו, יתנם לתוך מים צוננים  המתולעים והמנוקבים יעלו למעלה, ואחר כך יתנם בקדירה מים רותחים, שאם נשאר בו תולעת ימות מיד. (ולא מהני בהם אם בדק הרוב, אלא צריך לבדוק כולם, דהוי מיעוט דשכיח) (רשב"א בת"ה ובתשובה סימן רע"ד).
שאלה: ממשיכה לבנות- תגובה לכבוד הרב: אני מבינה את מה שהרב כתב אני בת 23 ותמיד שואלים ולוחצים על שידוכים ואני פשוט מתעלמת מכולם. הבעיה במה שהרב הציע זה שאני לא מסוגלת להתחתן עם משהו בכלל בגלל עניין המגע ואם זה בדרך הפרייה אז אין עניין בנישואין. ואם אוכל במקביל לקיים קשר עם בחורה. כי בכל אופן אני חייבת אהבה ומשהי שתקשיב לי ולא משהו. אני חייבת שיהיה לי משהו בחיים שתגרום לי להיות מאושרת ושמחה. אני חייבת בת זוג, רק אישה יכולה להעניק לי את זה כי בחיים לא אהיה מסוגלת לקבל את זה מגבר ובנוסף, מה אומרים להורים? איך מתמודדים עם שאלות של הסביבה שמכאיבות? אני לא ישנה בלילות, אני רוצה להיות מאושרת למה אני לא יכולה להיות נורמלית כמו אחרות ולהתחתן עם גבר ושתהיה לי משפחה? אני פשוט מתביישת לכתוב לרב בצורה כזו. אבל באמת שלא בחרתי להיות כזו. ניסיתי תקופות ארוכות להדחיק ולהתחזק רוחנית אבל כלום לא עזר לי ככל שאני מתבגרת. השאלות מסביב מציקות. איימתי לעזוב את הבית. אין לי מקום שמבינים אותי אף אחד לא יודע מה עובר עלי. אנשים רק מכאיבים ועושים אתת זה גם בצורה מגעילה. בבקשה אני חייבת תשובות
תשובה: זה כל כך כואב לקרוא את דבריך. לקיים זוגיות עם אשה זה איסור. אני חושב שיש כמה נקודות שצריך לבדוק אותם. וצריך להתייחס אל כל אחת מהם בנפרד. האם ניתן לקיים חיים מאושרים במציאות הזאת. בלי הקמת תא משפחתי? כיצד מגיבים לסביבה? להורים. לחברות. איך להגיב לכאבים שאחרים מכאיבים אותנו (פעמים רבות ללא מודעות. שהרי יכול להיות שמשהו מדבר על אותם בעלי משיכה הפוכה. ומבזה את הנטייה הזאת, ומלגלג, ואינו יודע שבת שיחו סובלת מכך). מה עושים עם הרצון העז לילדים? האם באמת אין מה לעשות, ואי אפשר לשנות את המצב? ועוד. ועוד. נתחיל בשאלה האחרונה. האם באמת אין מה לעשות.? הייתי מציעה לך לשוחח בעניין זה עם הרב מנחם בורנשטיין, הרב של מכון פועה )הטלפון במכון: 02-6515050 ) הבנתי שהוא עוסק בזה רבות. צריך לזכור כי אין תמיד התאמה בין רמת האושר לנסיבות החיים. אכן אנו רוצים טוב. אולם האם נהיה בשל כך מאושרים? לא ברור. יש נשואים עם ילדים אומללים. ויש כאלו שלא הצליחו בעניין המשפחה אולם הקימו חיים בעל איכות של אושר. הצורך בזוגיות, והצורך בילדים הוא צורך שאינו יכול להפטר בשום דרך אחרת. אולם נדמה כי לכך אין פתרון. בכל אופן לא לי. את צריכה אנשים שמבינים אותך. לדבר עם משהו בשר ודם שיודע ומכיר את כאבך, את הקרע שאותו את חשה. יש כאלו. צריך רק למצוא אותם. לגבי אלו שמעליבים ומכאיבים. הם עיוורים. עיוורים לכאב ולמצוקה. ראי אותם ככאלו. חזקי ואמצי הקב"ה איתך תמיד, גם בכאב את אף פעם לא לבד
שאלה: בברוקולי וכרובית: האם מותר לאכול ברוקולי וכרובית של סנפרוסט?
תשובה: למעשה הם רמת כשרות רגילה
שאלה: ררבני צהר: בס ד הרב, מי הם בעצם רבני צהר? למה הם פתחו את הארגון הזה? והשאלה היותר חשובה שלי היא, למה הרבה גדולי ישראל יוצאים נגדם? שמעתי מישהו שאומר שהם מחלישים את הרבנות? ליבנה.
תשובה: לך. רבני צוהר הם רבנים, שרוצים להרבות אהבה בעם ישראל, אהבה לדרך התורה ושמירת המצוות, בלי לוותר על ההליכה בדרך ההלכה. המיזם הראשון, ועד היום הגדול ביותר של הארגון, הוא מיזם עריכת חופות. זוגות שרוצים להנשא בנישואין אורתודוקסיים יכולים לפנות לארגון צוהר, והארגון מפנה אותם לרב שגר קרוב למקום החתונה, שיערוך את החופה. רבני הארגון מקפידים על פגישה עם בני הזוג בבית הרב, בה מכירים זה את זה, ובני הזוג יכולים לשאול ולבקש דברים שהם מבקשים להעלות, הם שומעים מהרב על החופה, על זוגיות בכלל ועוד דברים שהוא בוחר להעלות בשיחה. יש מיזמים נוספים של הארגון, כמו קריאת מגילה בפורים, ותפילות יום הכיפורים במניינים "ידידותיים", בהם גם מי שלא רגיל לבקר בבית כנסת יכול להרגיש נוח, ועוד.
שאלה: אאזכרה בשנה מעוברת: חמותי נפטרה ב-ד בניסן תשע"ג שאלתי: מתי חלה האזכרה של 11 חודש השנה? ומתי עולים לבית העלמין? מתי חל יום השנה דהיינו יב חודשים? כמובן בגלל השנה המעוברת.
תשובה: מהשמים תנוחמו, 11 חודש - ד אדר א 12 חודש - ד אדר ב יום השנה - ד ניסן אין חובה ללכת לבית העלמין. מי שנוהג ילך באחד התאריכים הנ"ל ויש המעדיפים ללכת בערב ר"ח ניסן. בבנין ירושלים תנוחמו דוד לוי 098987548
שאלה: ננקניקים: מאז שלמדתי את הנושא כבר שנים אני מקפיד על בשר חלק מאז אני מחפש ולא מוצא נקניקים משובחים מותססים או יבשים ברמת מהדרין כגון: קוניאק, סרוולאד, קבאנוס, פפרוני וכדו כל מה שמהדרין לרוב עשוי מבשר הודו ובאיכות ירודה מאד. רציתי לשאול האם הדבר נובע מבעיות כשרות שיש בנקניקים המשובחים בכשרות רגילה
תשובה: מצד חומרי הגלם אין שום בעיה לעשות נקניק מהדרין מבקר. חוץ מחומר אחד שהוא חובה ביצור סוגים מסוימים של נקנקים. והוא השרוול שמכניסים לתוכו את הבשר כדי לייבש אותו או ליישן או לבשל לאפות אותו. הוא חומר מיוחד העשוי בדרך כלל ממעיים של בהמות. מובן הדבר ששרוול זה צריך להיות מתאים לרמת הכשרות הגבוהה של הבשר של המוצר. וכין שהשוק המהדרין הוא שוק יחסית קטן וגם צורכי הכשרים אלו של מהדרין לא דורשים סוג נקניק כזה אז אין ייצור של החומר. ולכן כמעט ולא נמצא נקניק ברמה קולינרית שאתה מחפש. לפני כשנתיים נעשה ייצור של נקנקיק מסוג זה עם הכשר חלק גלאט מהדרין ואף נפתחה חנות לממכר אותו נקניק מסוג זה בירושלים ומתוך כמה חודשים החנות נסגרה מחוסר קונים.
שאלה: זזוגיות: אני לא יודעת אם יש אפשרות לשאול שאלה מסוג זה כאן אבל אשמח אם תוכלו לעזור. לתת לי יעוץ. אני בת 21 ועד היום היה לי בן זוג 4 שנים. ניפרדנו לפני חצי שנה בגלל שהרגשתי שזה כבר לא זה ואני רוצה משו אחר. היום אני עם מישהו חדש שהכרתי בעבודה שלי ואנחנו עובדים ביחד. אני נמצאת בבלבול נורא כי אני לא יודעת עם מי עלי להיות האם לחזור לבן זוג הקודם או להישאר עם הנוכחי. אני מרגישה שאני אוהבת את הקודם אבל כאילו משו חוסם אותי מלחזור אליו. בשביל שתדעו לקודם קוראים. ולחדש. אני ממש אשמח לייעוץ מהכיוון הדתי כי אני באמת מאמינה בזיווגים וכדומה אבל איך אפשר לדעת.
תשובה: ב"ה, לא קובעים על פי השמות ולא על פי גימטריה וכדומה אלא על פי התאמה בשכל וברגש, אשמח לעזור בפלפון 0527710491 דני ארגמן
שאלה: ככשרות מזווה לאחר פסח: לכבוד הרב, לאור המצב הבטחוני הרעוע, החלטנו ליצור מזווה מזון למקרה מלחמה או למקרה פעולה צבאית נרחבת כגון "עופרת יצוקה" או "עמוד ענן". שמנו במזווה שימורים שונים, שמן, סוכר, מלח וגם הרבה קטניות, אורז ומוצרים מחיטה, כגון פתיתים, אטריות וקוסקוס. המזווה נמצא במחסן, שמשרת אותנו לאיחסון חפצים שלא משתמשים בהם בפסח, כלומר הוא נמצא במבנה סגור, שבפסח לא נכנסים לשם כלל. עוד מעט פסח, מה עלינו לעשות עם המזווה שנועד (אני מדגישה) למקרה בטחוני חמור בלבד? האם לחסל את כל תכולתו או שניתן לשומרו? ובמקרה שניתן לשומרו, האם יש לעשות עליו מכירת חמץ? אודה לך אם תסביר כיצד עלינו לנהוג עם אוסף המזון הנ"ל. ב מראש
תשובה: הכי נכון להכין מזווה שלא יהיה בו חמץ ממש. אפשר לשמור קופסאות שימורים של פירות וירקות (חמוצים) בשר, קטניות דגים. אפשר לשמור שמן, סוכר, מלח, קטניות ואורז. אפשר לאחסן גם מוצרים מתירס: קמח תירס, קורנפלור, קורנפלקס וכד  אבל את כל המוצרים שעשויים מחיטה (ושעורה): קרקרים, אטריות, פתיתים וקוסקוס. את כל אלה צריך להתחיל לאכול כדי לחסל אותם עד פסח. אני מאחל לכולנו ושלווה השקט ובטח.